# ฟรีแลนซ์..ห้ามป่วย ห้ามพัก ห้ามรักหมอ
ฟรีแลนซ์..ห้ามป่วย ห้ามพัก ห้ามรักหมอ เป็นภาพยนตร์ไทยแนวโรแมนติก-แบล็คคอมเมดี้-ดราม่า เขียนบทและกำกับโดย นวพล ธำรงรัตนฤทธิ์ ผลิตโดยจอกว้างฟิล์ม และจัดจำหน่ายโดยจีทีเอช นำแสดงโดย ซันนี่ สุวรรณเมธานนท์ และ ดาวิกา โฮร์เน่ กำหนดเข้าฉายอย่างเป็นทางการในวันที่ 3 กันยายน พ.ศ. 2558ฟรีแลนซ์..ห้ามป่วย ห้ามพัก ห้ามรักหมอ ว่าด้วยเรื่องราวของฟรีแลนซ์ที่ทำงานข้ามวันข้ามคืนจนเป็นผื่น เลยต้องไปหาหมอจนแอบชอบหมอ

 นักแสดง  
 ซันนี่ สุวรรณเมธานนท์ รับบท ยุ่น (อัศนัย ศรีศิริ)
 ดาวิกา โฮร์เน่ รับบท อิม (แพทย์หญิงชนนิกานต์ กระจ่างศรัณย์)
 วิโอเลต วอเทียร์ รับบท เจ๋ 
 ต่อพงศ์ จันทร์บุบผา รับบท พี่เป้ง
 ณฐพล บุญประกอบ รับบท ไก่
 บรรจง ปิสัญธนะกูล รับบท เพื่อนหมออิม
 อดิสรณ์ ตรีสิริเกษม รับบท แฟนเจ๋
 ปัญจวิช ตั้งตรงจิตร รับบท เจิด
 วิชัย มาตกุล รับบท พงศธร

 โครงเรื่อง 
เรื่องราวเกี่ยวกับ ยุ่น (ซันนี่ สุวรรณเมธานนท์) ฟรีแลนซ์กราฟิกมือฉมังที่ขึ้นชื่อเรื่องความเนี้ยบของผลงาน เขาทำงานร่วมกับ เจ๋ (วิโอเลต วอเทียร์) AE มือหนึ่งที่คอยประสานงานและหางานให้ยุ่นทำอยู่ตลอด การทำงานของยุ่นเป็นไปอย่างเรียบร้อย เรียบง่าย และตรงเวลาจนลูกค้าชื่นชอบและไว้ใจให้ยุ่นเป็นคนทำงาน จนในที่สุดยุ่นก็ได้รับงานใหญ่อย่างการทำโฆษณาให้ อดิดาส เจ๋กำชับยุ่นว่า "ห้ามทำพลาด" เด็ดขาด ยุ่นก็ตกลงและพยายามส่งงานให้ทันเวลา

แต่ปัญหาก็เกิดขึ้นเมื่อยุ่นเริ่มมีอาการภาวะผิวหนังอักเสบ มีตุ่มขึ้นตามตัว โดยเฉพาะเมื่อยุ่นกินขนมจีบ อาการจะยิ่งแสดงให้เห็นได้ชัด ยุ่นตัดสินใจพักงานหนึ่งวันไปหาหมอ ที่นั่นยุ่นได้พบกับ อิม (ดาวิกา โฮร์เน่) แพทย์ผิวหนังที่รับเคสยุ่นไปดูแล การพูดคุยของอิมทำให้ยุ่นเริ่มปล่อยวางจากงานโดยไม่รู้ตัว เขาทำตามทุกอย่างที่อิมสั่งโดยเฉพาะเรื่องการทานยา การพักผ่อนตรงเวลา และการพบแพทย์ตามนัด แต่สิ่งที่ยุ่นทำก็ทำให้กระทบกับงานอดิดาสที่เจ๋เร่งแล้วเร่งอีกจนเจ๋เริ่มสงสัยว่ายุ่นเป็นอะไร จนกระทั่งยุ่นสามารถส่งมอบงานได้ตรงเวลาและเขาคิดว่างานที่ใหญ่สุดได้จบลงแล้วแค่นี้

แต่สิ่งที่เกิดขึ้นคือเจ๋ถูกลูกค้าต่อว่าอย่างหนัก เพราะยุ่นทำงานพลาดไปลบรายละเอียดโดนตัวนางแบบ และสินค้าที่ควรจะโดดเด่นกลับไม่โดดเด่นเท่าที่ควร เจ๋จึงตัดสินใจมอบงานให้รุ่นน้องฟรีแลนซ์อีกคนไปแก้งานของยุ่นแทน ยุ่นเอาเรื่องนี้ไปคุยกับอิม อิมจึงขอให้ยุ่นปล่อยวาง และพักพ่อนเงียบๆ สักระยะ เพื่อพักฟื้นอาการผิวหนังอักแสบและจิตใจไปพร้อมกัน ยุ่นตัดสินใจออกเที่ยวนานเกือบเดือนจนเงินที่เก็บไว้ทั้งหมดหมดลง ระหว่างนั้นยุ่นยังปิดโทรศัพท์ ปิดทุกช่องทางการติดต่อ และพักผ่อนอย่างเต็มที่ตามที่อิมแนะนำ การหนีไปเที่ยวของยุ่นทำให้เจ๋ตัดสินใจเลิกส่งงานให้ยุ่นทำ ทำให้ยุ่นโกรธมากจนต้องไปของานทำจาก พี่เป้ง (ต่อพงศ์ จันทร์บุบผา) แทน แม้เจ๋จะเตือนว่าอย่าแต่ยุ่นก็ไม่ฟัง เป้งตัดสินใจส่งมอบงานให้ยุ่นทำ แต่ก็ส่งแบบไม่ให้ยุ่นได้พัก ยุ่นโหมทำงานอย่างต่อเนื่องตลอดหนึ่งสัปดาห์โดยไม่ได้พักผ่อนจนอาการกำเริบทั้งตัว และแล้วในวันที่ 8 ซึ่งเป็นกำหนดส่งงานด้วย ระหว่างที่ยุ่นกำลังจะไปทำงานต่อให้เสร็จ ยุ่นก็ภาพตัดและน็อคหมดสติลงไปทันที

ยุ่นรู้สึกตัวอีกทีคือถูกพี่เป้งหามส่งโรงพยาบาล และขอให้ลูกค้าเลื่อนส่งมอบงานไปอีกหนึ่งวัน แต่เมื่อยุ่นฟื้นขึ้นมา เป้งกลับยกคอมพิวเตอร์มาให้ยุ่นทำงานต่อให้เสร็จภายในวัน ยุ่นจึงตัดสินใจปฏิเสธเป้งและยอมถูกยึดค่าจ้างทั้งหมด เป้งโกรธยุ่นและด่ายุ่นอย่างแรง พร้อมประกาศไม่ส่งงานให้ยุ่นทำอีก เจ๋ที่รู้เรื่องเลยมาเยี่ยมยุ่นพร้อมให้คำสัญญาว่าจะส่งงานกลับมาให้ทำ แต่คงไม่ส่งต่อเนื่องแบบเมื่อก่อนแล้ว ยุ่นได้ยินเช่นนั้นจึงโล่งใจ แต่เขาก็ยังไม่โล่งใจเพราะกลัวว่าอิมจะโกรธ อิมได้ยินเช่นนั้นจึงบอกว่าในฐานะหมอเขาโกรธมาก แต่ก็ทำอะไรไม่ได้เพราะยุ่นคือคนไข้ที่ต้องดูแล และขอให้ยุ่นแบ่งเวลาให้ดี มาพบหมอตามนัด ยุ่นจึงรับคำแนะนำและทำตามนับตั้งแต่นั้นเป็นต้นมา

 การออกฉายและรายได้ 
จีทีเอชจัดฉาย "ฟรีแลนซ์..ห้ามป่วย ห้ามพัก ห้ามรักหมอ" รอบสื่อมวลชน เมื่อวันที่ 1 กันยายน 2558 ณ พารากอนซีนีเพล็กซ์ ศูนย์การค้าสยามพารากอน และเข้าฉายรอบปกติในอีกสองวันถัดมา โดยทำรายได้ในวันเปิดตัว 11.60 ล้านบาท"ฟรีแลนซ์ฯ"ทำสถิติใหม่ วันแรกทำรายได้ 11.60 ล้านบาท เปิดตัวแรงเป็นอันดับ 5 ของหนัง"จีทีเอช" ระหว่างวันที่ 24-30 กันยายน ค.ศ. 2015 ภาพยนตร์เรื่องนี้ทำรายได้ 86.07 ล้านบาทรายได้หนังประจำสัปดาห์ 24-30 กันยายน 2558

 เพลงประกอบ  
 เวเคชั่นไทม์ - วิโอเลต วอเทียร์ และ อภิวัชร์ เอื้อถาวรสุข

 รางวัล 
 ปี พ.ศ. รางวัล สาขา ผล 2559 รางวัลสมาคมผู้กำกับภาพยนตร์ไทย ครั้งที่ 6 รางวัลภาพยนตร์ยอดเยี่ยม    รางวัลผู้กำกับภาพยนตร์ยอดเยี่ยม    รางวัลนักแสดงนำชายยอดเยี่ยม (ซันนี่ สุวรรณเมธานนท์)    รางวัลนักแสดงนำหญิงยอดเยี่ยม  (ดาวิกา โฮร์เน่)    รางวัลนักแสดงสมทบหญิงยอดเยี่ยม  (ดาวิกา โฮร์เน่)   รางวัลนักแสดงสมทบหญิงยอดเยี่ยม  (วิโอเลต วอเทียร์)   2559 รางวัลภาพยนตร์แห่งชาติ สุพรรณหงส์ ครั้งที่ 25 รางวัลภาพยนตร์ยอดเยี่ยม    รางวัลผู้กำกับภาพยนตร์ยอดเยี่ยม    รางวัลนักแสดงนำชายยอดเยี่ยม (ซันนี่ สุวรรณเมธานนท์)    รางวัลนักแสดงนำหญิงยอดเยี่ยม  (ดาวิกา โฮร์เน่)    รางวัลนักแสดงสมทบหญิงยอดเยี่ยม  (วิโอเลต วอเทียร์)     รางวัลนักแสดงสมทบชายยอดเยี่ยม  (ต่อพงศ์ จันทบุบผา)   รางวัลบทภาพยนตร์ยอดเยี่ยม (นวพล ธำรงรัตนฤทธิ์)    รางวัลกำกับภาพยอดเยี่ยม   รางวัลลำดับภาพยอดเยี่ยม    รางวัลบันทึกเสียงและผสมเสียงยอดเยี่ยม   รางวัลดนตรีประกอบยอดเยี่ยม    รางวัลกำกับศิลป์ยอดเยี่ยม    รางวัลออกแบบเครื่องแต่งกายยอดเยี่ยม   รางวัลเทคนิคพิเศษการแต่งหน้ายอดเยี่ยม  2559 รางวัลภาพยนตร์ไทย ชมรมวิจารณ์บันเทิง ครั้งที่ 24 รางวัลภาพยนตร์ยอดเยี่ยม    รางวัลผู้กำกับภาพยนตร์ยอดเยี่ยม    รางวัลนักแสดงนำชายยอดเยี่ยม (ซันนี่ สุวรรณเมธานนท์)   รางวัลนักแสดงนำหญิงยอดเยี่ยม  (ดาวิกา โฮร์เน่)    รางวัลนักแสดงสมทบหญิงยอดเยี่ยม  (วิโอเลต วอเทียร์)    รางวัลบทภาพยนตร์ยอดเยี่ยม (นวพล ธำรงรัตนฤทธิ์)    รางวัลกำกับภาพยอดเยี่ยม   รางวัลลำดับภาพยอดเยี่ยม   รางวัลดนตรีประกอบยอดเยี่ยม   รางวัลออกแบบงานสร้างยอดเยี่ยม  2559 Starpics Awards ครั้งที่ 13 รางวัลภาพยนตร์ยอดเยี่ยม   รางวัลผู้กำกับภาพยนตร์ยอดเยี่ยม    รางวัลนักแสดงนำชายยอดเยี่ยม (ซันนี่ สุวรรณเมธานนท์)    รางวัลนักแสดงนำหญิงยอดเยี่ยม  (ดาวิกา โฮร์เน่)    รางวัลนักแสดงสมทบหญิงยอดเยี่ยม  (วิโอเลต วอเทียร์)   รางวัลบทภาพยนตร์ยอดเยี่ยม (นวพล ธำรงรัตนฤทธิ์)   รางวัลกำกับภาพยอดเยี่ยม   รางวัลลำดับภาพยอดเยี่ยม    รางวัลดนตรีประกอบยอดเยี่ยม   รางวัลออกแบบงานสร้างยอดเยี่ยม  2559 คมชัดลึก อวอร์ด ครั้งที่ 13 รางวัลภาพยนตร์ยอดเยี่ยม   รางวัลผู้กำกับภาพยนตร์ยอดเยี่ยม     รางวัลนักแสดงนำชายยอดเยี่ยม (ซันนี่ สุวรรณเมธานนท์)    รางวัลนักแสดงนำหญิงยอดเยี่ยม  (ดาวิกา โฮร์เน่)    รางวัลนักแสดงสมทบหญิงยอดเยี่ยม  (วิโอเลต วอเทียร์)  รางวัลบทภาพยนตร์ยอดเยี่ยม (นวพล ธำรงรัตนฤทธิ์)